Publication: Magyar Közlöny
Issue: MK-2001-87 (Year: 2001, Number: 87)
Era: 1990-2004
Section: A 16/1994. (VII. 8.) MKM rendelet melléklete
Paragraph Index: 649

1. Általános vizuális alapismeretek 1.1. Rajz-mintázás A jelölt rendelkezzen olyan rajzi felkészültséggel, hogy tudjon ábrázolni: — geometriai testeket, — csendéletet, — enteriőrt, — külső tereket, utcákat, tájképet, — természeti formákat, — emberi és állati koponyákat, csontokat, csontvázakat (ismerje Barcsay emberanatómiai és Szunyoghy állatanatómiai atlaszait), — állatfigurákat (álló és mozgó helyzetben), 2001/87. szám — drapériát, — portrét, — emberi alakot drapériával, — aktot, — emberi, állati figurákat csoportosan és térben elhelyezve is, — pillanatszerű mozgásokat (kroki). Mindezeket tudja művészileg átírni és absztrahálni is. Legyen képes vázlatszerűen, emlékezetből bármit lerajzolni. Tudja kiválasztani és alkalmazni a témához és kifejezéshez legjobban illő rajztechnikákat: ceruzát, krétákat, szenet, tollat, ecsetet, tust, pácokat, lavírozott tust, lavírozott pácot. Önállóan találja meg az alkalomhoz és témához legmegfelelőbb rajzi megoldásokat, vázlat, tanulmány, kroki, tervrajz, szerkezeti, magyarázó rajz formájában. A jelölt ismerje a következő szobrászati műfajokat gyakorlatban: — érem, plakett, — dombormű (magas és mély dombormű), — kisplasztika, — portré, — szobortanulmány. Ismerje elméletben: az emlékmű, síremlék, köztéri szobor fogalmát. (Műterem-látogatás, síremlékek, köztéri szobrok elemzése, nyílt pályázati anyagok megtekintése keretében.) Fenti stúdiumok alapján legyen képes önálló plasztikai műveket alkotni. Tudjon: — a különböző anyagokkal bánni, — agyagszoborhoz vázat készíteni, agyagot terrakottának előkészíteni, kiégetni, — mintázófát faragni és szobrászgyűrűt készíteni. Ismerje: — a legalapvetőbb szobrászati technikákat, — a gipszöntés és gipszfelrakás technikáját, az ehhez szükséges szerszámokat és segédanyagokat, — a szobrászat egyéb anyagait: plasztilint, viaszt, bronzot. 1.2. Művészettörténet A jelölt ismerje: — a művészi megnyilatkozás adott tantárgy körében érintett területeire vonatkozó változatait (építészet, plasztika, festészet, grafika, iparművészet), — a művészettörténet stíluskorszakainak, irányzatainak egyedi sajátosságait az egyes időszakok szellemiségébe ágyazottan, — a művészettörténet folyamának tanulmányai során érintett jelentős alkotásait, alkotóit — korhoz kötötten, — a jelentős hazai műemlékeket és műgyűjteményeink anyagát az egyetemes művészettörténet emlékanyagának lelőhelyeit (helység, nagy műgyűjtemény stb.), — a művészettörténeti szakirodalom kiemelkedő szerzőit, — a művészettörténet-tudományt megelőző korok forrásanyagnak tekintett írásait, illetve szerzőit. A jelölt legyen képes: — egy adott stíluskorszak, művészeti terület keretein belül a meghatározó értékek közül önállóan választani, és dönteni arról, amit a szakmájukban szuverén módon hasznosítani tud, — műalkotásokat önállóan értelmezni, a megszerzett ismereteket kreatív módon alkalmazni, adaptálni (pl. kor-, stílusmeghatározás, műleírás, műelemzés). 1.3. Népművészet A jelölt ismerje: — az egyén, a közösség és a kultúra viszonyát, — a kultúrák és a társadalmak szerkezetének kapcsolatait, — a néprajz és a népművészet fogalmait, — a civilizációk kialakulását és specializálódását, — a lakóterek kialakulásának történetét. A jelölt legyen képes: — tárgyat és megnyilatkozást annak létrehozójával együtt korába és környezetébe beilleszteni, — megértő módon viszonyulni a sajátjuktól távoli vagy idegen kultúrához. 1.4. Ábrázoló geometria A jelölt ismerje: — a geometriai alapfogalmakat, — azok jelölésrendszerét, — a műszaki gyakorlatban leggyakrabban használt geometriai ábrázolási módok (perspektíva, axonometria, Monge-rendszer) elméleti alapjait és gyakorlati használatát, — a leggyakrabban használt szerkesztési eljárásokat, — a konkrét feladat megközelítésének, megértésének és megoldásának módszerét. A jelölt legyen képes: — konkrét feladatot önállóan megérteni, térben elképzelni, rekonstruálni, megoldani, és a megoldást az adott ábrázolási mód törvényei szerint kivitelezni, — kreatívan gondolkodni, a lehetséges megoldások közül a legcélszerűbbet választani, — a tanultakat önállóan alkalmazni. 1.5. Betűrajz A jelölt ismerje: — a különböző betűtípusok megválasztásának szempontjait, legyen valamely stílusérzéke, — ismerje a különböző karakterű betűk alkalmazási lehetőségeit, — a helyes szövegelhelyezés alapvető szempontjait, — a legfontosabb betűtípusokat, — legyen betűtörténeti tájékozottsága. A jelölt legyen képes: — adott betűtípust minta után arányosan megrajzolni, — a betűtípust környezetében helyesen alkalmazni, 2001/87. szám — a szükséges anyagok és eszközök biztos használatára, — a feladat igényes, tiszta, korrekt megjelenítésére.

Source: https://magyarkozlony.hu/hivatalos-lapok/da8281e967de8fc7b4b83cc806cfd07e2fbd7a07/dokumentumok/ec5c507b73da2ff006b46847cf08268ed0640a6c/letoltes